Likatsin 38 (Art. 38). Ixmaktinitkan chu tamakgtay xlatamatkan xatachixkuwit tachokgo akxni:
I. Tinimakgantaxtí, chu nimatlaní talitlawat, nema lichiwinan likatsin 36. Ja'e takgchokgot namakgapala akgtum kata, chu nanawalinikan takgxtakganat nema maktini la talhkanit nak tapakgsit;|II. Tiliyawakanit tamakgnin chu talakgalhin nema maktini ta'akgxtakgajnat nak pulachin, natatiyanikan lata akxni tlan tamakgnuka nak pulachin;|III. Akxni masputulh akgtum ta'akgxtakgajnit nak pulachin; chu|IV. Ti chuta lapula usu liwaj xmalajna, nema lichiwinan xatamakxkatsin limapakgsit;|V. Ti tsalanipula talakakxlan ta'akgxtakgajnit, tatiyanikan lata akxni tawala tapakgsit nachapakan asta akxni nasputa ixlitlewekge ja'e tamapakgsin; chu